Document ID: 32010R0644

РЕГЛАМЕНТ (ЕС) № 644/2010 НА КОМИСИЯТА
от 20 юли 2010 година
за определяне на коефициента на разпределение, приложим към заявленията за лицензии за внос, подадени от 9 юли 2010 г. до 16 юли 2010 г. в рамките на тарифната квота за царевица, открита с Регламент (ЕО) № 969/2006
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
като има предвид, че:
(1)
С Регламент (ЕО) № 969/2006 на Комисията (3) се открива годишна тарифна квота за внос на 242 074 тона царевица (пореден номер 09.4131).
(2)
Член 2, параграф 1 от Регламент (ЕО) № 969/2006 определя на 121 037 тона количеството за подпериод 2 за периода от 1 юли до 31 декември 2010 г.
(3)
От предоставената информация съгласно член 4, параграф 3 от Регламент (ЕО) № 969/2006 следва, че заявленията, подадени от 9 юли 2010 г. до 13 часа брюкселско време на 16 юли 2010 г. съгласно член 4, параграф 1 от горепосочения регламент, се отнасят до количества, по-големи от наличните. Поради това следва да се установи до каква степен могат да бъдат издавани лицензии за внос, като се определи коефициент на разпределение, който да се прилага към заявените количества.
(4)
Следва също да не се издават повече лицензии за внос по Регламент (ЕО) № 969/2006 за текущия квотен период.
(5)
С цел осигуряване на ефикасно управление на процедурата по издаване на лицензии за внос, настоящият регламент следва да влезе в сила непосредствено след публикуването му,
ПРИЕ НАСТОЯЩИЯ РЕГЛАМЕНТ:
Член 1
1. За всяко заявление за лицензия за внос на царевица, отнасящо се до квотата, посочена в Регламент (ЕО) № 969/2006 и подадено от 9 юли 2010 г. до 13 часа брюкселско време на 16 юли 2010 г., се издава лицензия за заявените количества, към които е приложен коефициент на разпределение в размер на 40,231108 %.
2. Издаването на лицензии за количествата, заявени след 13 часа брюкселско време на 16 юли 2010 г., се прекратява за текущия квотен период.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 юли 2010 година.

Labels: 3
17